**ORDENSREGLEMENT FOR HAVERNE I FREMTIDEN**

Lejere og besøgende i Fremtiden skal sikres en god oplevelse. Derfor skal den enkelte lejer og gæst tage hensyn til de øvrige lejere og gæster.

Lokalplanens bestemmelser skal til hver en tid overholdes. *Lokalplan nr. E-17.01.01 Erhvervsområde Møllegården, Vordingborg* som er gældende for området, findes på Vordingborg Kommunes hjemmeside.

Hvis du har spørgsmål eller kommentarer til ordensreglementet, kan du kontakte Afdeling for Trafik, Park og Havne på mail kolonihaver@vordingborg.dk eller telefon 55 36 25 70.

|  |  |
| --- | --- |
|  | **Bestemmelser** |
| **1.** | **Dyrkning og vedligeholdelse af haverne** |
|  | Haverne skal holdes fri for ukrudt, og græsplæner skal klippes regelmæssigt. Træer og større be­plantninger må ikke sættes nærmere skel end 1,5 meter.\*\*NB! Dette gælder kun træer og buske, der er plantet efter 1. juli 2016. |
|  | Træer i haverne må maksimalt være 3,5 meter høje. |
|  | Hække mellem haverne og mod fællesstierne skal holdes som hæk og vedligeholdes af lejer. |
|  | Hækkene, når de er fuldt udvoksede, skal mindst være 1,5 meter høje og ikke overstige en højde på 1,8 meter.Hækkene ud til fællesstierne skal klippes på en sådan måde, at det ikke er til gene for de forbipasserende.Hækkene skal som minimum klippes én gang årligt og inden den 1. august |
|  | Hække mod Krondrevet, Krøjevej og hovedstien langs Brovejen skal være af vintergrøn liguster. |
|  | Eksisterende hække må ikke fjernes uden udlejers skriftlige tilladelse.Hvis udlejer giver tilladelse til, at en hæk kan fjernes, skal lejer efter arbejdets af­slutning færdigmelde til udlejer. Herefter vil udlejer besigtige og godkende fjernelsen. |
|  | Der må ikke plantes ny hæk mellem haverne, mod skel eller mod fællesstierne uden udlejers skriftlige tilladelse.Hvis udlejer giver tilladelse til at en ny hæk kan plantes, skal lejer efter arbejdets af­slutning færdigmelde til udlejer. Herefter vil udlejer besigtige og godkende den nye hæk. |
|  | Der er lejerens pligt til, at holde hækken rundt om lejeres have fri for synligt ukrudt, såvel inden for haven som uden for langs stier. |
|  | Der må ikke plantes invasive planter eller træer i kolonihaverne. Arterne kan ses på Miljø- og Fødevareministeriets hjemmeside. |
|  | Lejere er forpligtede til at foretage effektiv bekæmpelse af plantesygdomme og skadedyr. Der må ikke anvendes pesticider i haverne.Dyrkning af forbudte afgrøder, hash, hamp m.v. kan medføre ophævelse af lejemålet. |
|  |  |
| **2.** | **Skure, drivhuse og andet inventar og deres anvendelse** |
|  | Havens skur og eventuelt drivhus skal holdes i almindelig god vedligeholdelsesstand. |
|  | Der må ikke opføres nogen form for varig bebyggelse, såsom kolonihavehuse. |
|  | Skure og drivhuse må ikke opstilles før udlejers skriftlige godkendelse foreligger. Ved større ombygninger, skal der ligeledes forelægge en skriftlig godkendelse.Opstillingen eller ændringen skal efter af­slutning færdigmeldes til udlejer, der derefter besigtiger og godkender opstillingen. |
|  | I hver have må kun opføres 1 skur til dagophold og/eller redskabsskur på maksimalt 20 m2 i alt.Skuret skal være flytbart, må kun opføres i 1 etage og ikke være højere end 3,0 meter fra terræn. |
|  | Der må endvidere opsættes et fritstående drivhus på maks. 10 m2. Drivhuset må ikke være højere end 2,5 meter over terræn, og må ikke stå på fast sokkel. |
|  | Skure og drivhuse skal placeres mindst 1,0 meter fra skel til nabohaver.\*\*Er gældende for skure og drivhuse, som er opstillet efter den 1. juli 2016. |
|  | Tagudhæng over 0,5 meter. indregnes i skurets areal.\*\*Er gældende for skure og drivhuse, som er opstillet efter den 1. juli 2016. |
|  | Skurene skal opføres i træ. Blanke og reflekterende facade- og tagmaterialer må ikke benyttes.\*\*Er gældende for skure og drivhuse, som er opstillet efter den 1. juli 2016. |
|  | Til facader skal anvendes farver dannet af jordfarver samt sort og hvid eller blandinger herimellem.Til døre, vinduer og lignende mindre dominerende facadeelementer er andre farver tilladt. |
|  | Der må ikke etableres overdækkede terrasser i haverne.\*\*Er gældende for skure og drivhuse, som er opstillet efter den 1. juli 2016. |
|  | Raftehegn og lignende må kun anvendes som af­skærmning og læ i umiddelbar forbindelse med de opstillede skure. |
|  | I hver have må der opstilles 1 regnvandstønde eller lignende med en volumen på maksimal 250 liter til opsamling af regnvand. |
|  | Der må ikke anlægges havebassin eller lignende i haverne. |
|  | Campingvogne, autocampere, uindregistrerede biler, trailere og lignende må ikke anvendes i stedet for skure og må ikke henstilles permanent eller midlertidigt i eller uden for haverne og på P-plad­sen. |
|  | Det er ikke tilladt at overnatte i haverne. |
|  | Ved hver have er der opsat et skilt med havens nummer. Skiltene må ikke fjernes og skal altid være synlige.Skiltene indkøbes, opsættes og vedligeholdes af udlejer. |
|  |  |
| **3.** | **Stier og parkering** |
|  | Stierne skal være åbne for offentlighedens tilgængelighed. Ved færdsel til og fra haverne skal de udlagte stier benyttes. |
|  | Det påhviler lejerne, at ren- og vedligeholde, herunder græsklipning, indtil halvdelen af fællesstierne uden for sin have. |
|  | Vordingborg Kommune vedligeholder fællesstien mod Brovejen. |
|  | Materialer der leveres på stierne, skal anbringes, så de ikke er til gene for færdslen og skal snarest fjernes. |
|  | Det er ikke tilladt at parkere på fællesstierne eller i haverne. Parkering skal ske på det grønne område langs Krondrevet 8A. |
|  |  |
| **4.** | **Affald** |
|  | Den opstillede renovationscontainer må kun anvendes til haveaffald så som græs, grene og hækafklip.Der må i containere under ingen omstændighe­der anbringes andet affald end haveaffald.Alt andet affald skal tages med hjem.Det anbefales, at haveaffald i videst muligt omfang komposteres. |
|  | Som hovedregel vil containeren til haveaffald være anbragt ved parkeringsområdet i perioden fra påske til uge 42. Uden for denne periode skal man selv fjerne sit affald. |
|  | Haveaffald eller andet affald, må ikke anbringes ved siden af containeren og i øvrigt ikke andre steder i området. |
|  | I tilfælde, hvor containeren til haveaffald, ikke er ved parkeringsområdet, skal haveaffald hjemtages til lejernes egen bopæl. |
|  | Det er ikke tilladt at medbringe affald udefra til containeren. |
|  | Kompostkasser eller kompostbunker må ikke placeres i skel til nabohaver, afstanden skal være mindst 1,0 meter fra skel. |
|  | Ukrudt og andet affald må ikke henkastes på stier eller andre fællesarealer i området. |
|  | Det er ikke tilladt, at afbrænde haveaffald i byzone. |
|  |  |
| **5.** | **Vand** |
|  | Der er etableret tre vandtappesteder, hvor lejerne kan afhente vand. |
|  | Der bliver lukket for vandet i vinterhalvåret, typisk efter uge 42 og indtil påske eller der er frostfrit. |
|  | Det er ikke tilladt at vande med slange. |
|  | Vedligeholdelse af vandledninger påhviler udlejer. |
|  |  |
| **6.** | **Kloak** |
|  | Der er ikke mulighed for tilslutning til offentlig kloakanlæg. Det er ikke tilladt at etablere nedsivningsanlæg mv. |
|  |  |
| **7.** | **Andet** |
|  | Generende og støjende adfærd er ikke tilladt. |
|  | Dyrehold er ikke tilladt. |
|  | Hunde må medtages i snor og må ikke være til gene for havernes øvrige lejere. |
|  | Det er ikke tilladt at holde bier/bistader |
|  | Brug af skydevåben i haverne eller fællesarealerne er ikke tilladt. |
|  | Reparation og vask af motorkøretøjer må ikke finde sted i haverne eller på fællesarealerne. |
|  | Handel eller lignende må ikke foregå fra haverne. |
|  |  |
| **8.** | **Adgang til haver og skure** |
|  | Udlejer skal til en hver tid, og efter forudgående aftale eller advisering, have adgang til lejerens havelod, inkl. skur og evt. drivhus. |
|  |  |
| **9.** | **Klager og manglende overholdelse af ordensreglementet** |
|  | Klager over lejere og gæster kan ske ved skriftlig henvendelse til udlejer.Klagen skal indeholde navn og havenr. på den lejer eller dennes gæster, der klages over.Emnet der klages over, skal beskrives konkret og præcist.Klagen kan som udgangspunkt ikke være anonym.Udlejer vurderer klagen, når denne modtages – det vurderes, om klagen skønnes berettiget og hvilke klagepunkter, der evt. er overtrådt i henhold til ordensreglement. Herefter sendes sagen til høring hos den lejer, der klages over.Når sagen er belyst og såfremt det vurderes, at klagen er berettiget, besluttes det, om sagen skal medføre en påtale, en advarsel eller i yderste tilfælde medføre en opsigelse af lejemål. |
|  |  |
| **10.** | **Annoncering af ændringer** |
|  | Udlejer annoncerer ændringer i havekoloniens drift mv. på [www.vordingborg.dk](http://www.vordingborg.dk). Lejer har pligt til at holde sig opdateret med hjemmesidens indhold. |
|  |  |
| **11.** | **Misligholdelse og påtaler** |
|  | Udlejer vil jævnligt føre tilsyn med området. Manglende vedligeholdelse eller anden overtrædelse af lejevilkårene vil blive påtalt. |

*3. september 2018*

*Afdeling for Trafik, Park og Havne*